**Kúpna zmluva č.**

uzavretá podľa zákona č. 513/1991 Zb. v znení neskorších predpisov (ďalej len „Obchodný zákonník“)

a podľa zákona č. 343/2015 Z. z. o verejnom obstarávaní v znení neskorších predpisov

(ďalej len „Zákon o verejnom obstarávaní“)

(ďalej len „zmluva“)

#### Čl. I

**Zmluvné strany**

**KUPUJÚCI: Základná škola**

Sídlo: **Ivana Krasku 342/1, 075 01 Trebišov**

Štatutárny zástupca: **Mgr. Martin Gore, riaditeľ školy**

IČO: **35 541 091**

DIČ: **2021662654**

Bankové spojenie:

Číslo účtu:

Ďalej len „Kupujúci“

**PREDÁVAJÚCI:** ....

Sídlo: ...

IČO: ...

DIČ: ...

IČ DPH: ...

Bankové spojenie:

Číslo účtu:

Zapísaný v

ďalej len „Predávajúci“

Projekt: ,, Zvyšovanie čitateľskej, matematickej a prírodovednej gramotnosti na ZŠ, Ivana Krasku v Trebišove“

**Čl. II**

**Predmet zmluvy a forma obstarávania**

1.Predávajúci sa zaväzuje zabezpečiť dodanie predmetu zákazky ( ďalej len tovar ) s názvom: **Zariadenie/vybavenie projektu a didaktické prostriedky k projektu:** ,, Zvyšovanie čitateľskej, matematickej a prírodovednej gramotnosti na ZŠ, Ivana Krasku v Trebišove“. Kupujúci sa zaväzuje tento tovar od predávajúceho prevziať.

2.Táto zmluva sa uzatvára ako výsledok verejného obstarávania vykonaného podľa zákona č. 343/2015 Z. z. o verejnom obstarávaní v znení neskorších predpisov (ďalej len „ZVO“). Kupujúci na obstaranie predmetu tejto zmluvy použil postup zákazky s nízkou hodnotou podľa § 117 ZVO.

3.Predmetom dodávky je tovar v cene podľa špecifikácie uvedenej v cenovej ponuke predloženej predávajúcim, ktorá je neoddeliteľnou súčasťou tejto zmluvy.

4. Predávajúci sa zaväzuje dodať kupujúcemu tovar v rozsahu a množstve vymedzenom touto zmluvou a previesť na neho vlastnícke právo k tomuto tovaru a kupujúci sa zaväzuje zaplatiť cenu určenú v zmluve.

5. Kupujúci sa zaväzuje prevziať tovar a zaplatiť cenu stanovenú v tejto zmluve.

6. Predávajúci je povinný kupujúcemu dodať tovar, odovzdať doklady, ktoré sa na tovar vzťahujú a ktoré sú potrebné na prevzatie a užívanie tovaru a poskytnúť zákonnú záručnú lehotu.

**Čl. III**

**Čas plnenia a miesto plnenia**

1. Predávajúci sa zaväzuje odovzdať kupujúcemu tovar v rozsahu a kvalite vymedzenej v čl. I a II tejto zmluvy v termíne najneskôr do 6 mesiacov od nadobudnutia právoplatnosti kúpnej zmluvy.

2. Kupujúci má právo odstúpiť od zmluvy, ak sprostredkovateľský orgán v rámci kontroly neschváli predmetné verejné obstarávanie.

3. Kupujúci sa zaväzuje, že tovar prevezme a zaplatí za jeho dodanie dohodnutú cenu.

4. Miestom plnenia je Základná škola, Ivana Krasku 342/1, 075 01 Trebišov

**Čl. IV**

**Cena**

1. Cena za plnenie predmetu tejto zmluvy za dodávaný tovar, vrátane dopravy, inštalácie a uvedenia do prevádzky je v súlade s výsledkom verejného obstarávania dohodnutá medzi Kupujúcim a Predávajúcim dohodou o cene v zmysle zákona Národnej rady Slovenskej republiky č. 18/1996 Z.z. o cenách v znení neskorších predpisov a v súlade s cenovou ponukou Predávajúceho, ktorá bola v rámci verejného obstarávania vyhodnotená ako najnižšia.

2. Cena:

|  |  |
| --- | --- |
| cena za predmet zmluvy spolu bez DPH: | € |
| DPH: | € |
| cena za predmet zmluvy spolu s DPH: | € |

**Čl. V**

**Platobné podmienky**

1. Cena za dodanie tovaru bude uhrádzaná zo strany kupujúceho na základe faktúry predloženej predávajúcim. Faktúra ako platobný doklad musí obsahovať obvyklé náležitostí daňového dokladu podľa zákona č. 222/2004 Z. z. o dani z pridanej hodnoty. Lehota splatnosti faktúry bude 60 dní od jej doručenia kupujúcemu. Pokiaľ faktúra nebude spĺňať tieto náležitosti, bude predávajúcemu vrátená na dopracovanie. O lehotu počas, ktorej mal predávajúci faktúru na prepracovanie, bude predĺžená splatnosť tejto faktúry.

2. Predávajúci predloží faktúru v štyroch origináloch.

**Čl. VI**

**Zodpovednosť za vady**

1.Predávajúci sa zaväzuje poskytnúť na predmet tejto zmluvy záručnú dobu v trvaní minimálne 2 roky, ktorá začína plynúť odo dňa jeho prevzatia a podpisu dodacieho listu. Počas trvania záručnej doby má Kupujúci právo požadovať od  Predávajúceho bezplatné odstránenie záručných vád.

2.Predávajúci sa zaväzuje zabezpečiť záručný a pozáručný servis buď v mieste dodania alebo v primeranej vzdialenosti od miesta dodania.

3.Nároky kupujúceho z riadne reklamovanej vady sa riadia ustanovením § 564 Obchodného zákonníka.

**Čl. VII**

**Zmluvné sankcie**

1.V prípade omeškania s úhradou faktúry v dohodnutej lehote má Predávajúci právo požadovať od Kupujúceho úrok z omeškania vo výške 0,05 % z neuhradenej faktúry za každý aj začatý deň omeškania.

2.V prípade omeškania predávajúceho s plnením predmetu zmluvy v dohodnutom termíne, si môže kupujúci uplatniť nárok na zmluvnú pokutu vo výške 0,05 % zozmluvnej ceny predmetu zmluvy za každý aj začatý deň omeškania, ak sa zmluvné strany nedohodnú inak.

**Čl. VIII**

**Záverečné ustanovenia**

1. Všetky práva a povinnosti zmluvných strán ako aj otázky neupravené touto zmluvou sa spravujú príslušnými ustanoveniami zákona č. 513/ 1991 Zb. Obchodný zákonník v znení neskorších predpisov.

2. Zmluva nadobúda platnosť dňom podpisu obidvoma zmluvnými stranami.

3. Zmluva je účinná dňom nasledujúcim po dni jej zverejnenia na webovom sídle kupujúceho.

4. Táto zmluva bola vyhotovená v 4 rovnopisoch. Kupujúci obdrží 3 rovnopisy a predávajúci 1 rovnopis pri jej podpise. Akékoľvek zmeny a dodatky k tejto zmluve sú prípustné výlučne v písomnej forme s výslovným súhlasom obidvoch zmluvných strán.

5. Zmluvné strany prehlasujú, že obsah tejto zmluvy sa zhoduje so súhlasnými, slobodnými a vážnymi prejavmi ich skutočnej vôle a že zmluvu neuzavreli v tiesni ani za nápadne nevýhodných podmienok. Zmluvné strany si zmluvu prečítali, jej obsahu porozumeli, na znak súhlasu ju vlastnoručne podpísali.

6. Predávajúci sa zaväzuje, že strpí kontrolu auditu overovania súvisiaceho s dodávanými tovarmi a službami, kedykoľvek počas platnosti a účinnosti Zmluvy o poskytnutí NFP uzatvorenou medzi objednávateľom a Ministerstvom školstva, vedy, výskumu a športu Slovenskej republiky pre štrukturálne fondy EÚ a objednávateľom a poskytne oprávneným osobám všetku potrebnú súčinnosť.

V ...................., dňa ....................... V ................, dňa ..............................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Kupujúci: Predávajúci:

Príloha č. 1: Cenová ponuka